Morbærslekten

Morus er også det vitenskapelige navnet på sjøfuglen havsule.Morbærslekten (Morus) er en planteslekt i morbærfamilien innenfor ordenen Rosales, og den omfatter 16-20 arter i tempererte og subtropiske deler av alle kontinenter, men med flest arter i Asia. Den svært nærstående slekten Broussonetia kalles også tidvis for «morbær», deriblant arten papirmorbær (Broussonetia papyrifera). 

Artene blir inntil 15 meter høye, og vokser etter hvert sakte. Trærne har hjerteformede eller ovale blad. Bærene kan minne om bjørnebær og er mørkerøde eller sorte.

Morbær har vært dyrket siden oldtiden. Av nytteplanter er kanskje sort morbær viktigst. Hvit morbær har ikke så gode frukter, men bladene er viktige i oppdrett av silkeormer, som har vært foretatt i Kina i nesten 5 000 år.

 Kjente arter 
Det anerkjennes inntil 16 arter, men mer enn 150 foreslåtte artsnavn er publisert, svært mange fra Asia.

 Morbærfamilien (Moraceae) Stamme Moreae Morbærslekten (Morus) 
 hvit morbær (Morus alba) – Øst-Asia
 kinesisk morbær (Morus australis) – Kina, Sørøst-Asia
 Morus celtidifolia – Mexico
 Morus insignis – Sør-Amerika
 Morus mesozygia, «Afrikansk morbær» – Sør-Afrika, Sentral-Afrika
 Morus microphylla, «Texasmorbær» – Mexico, Texas
 sort morbær (Morus nigra) – Sørvest-Asia
 rød morbær (Morus rubra) – østlige Nord-Amerika
 Morus serrata'', «Himalayamorbær» – Kina, Himalaya

 Eksterne lenker 


Kategori:Morbærfamilien
Kategori:Hvite blomster
Kategori:Bær
Kategori:Planter formelt beskrevet av Carl von Linné
Kategori:Planter formelt beskrevet i 1753